Nitssadagi terakt qurbonlari xotirasiga toshkentliklar Fransiya elchixonasiga gullar keltirmoqda

15-iyul, juma kuni erta tongdan Toshkent shahri aholisi Nitssadagi terakt qurbonlari xotirasiga Fransiyaning O‘zbekistondagi elchixonasi oldiga gullar keltirmoqda, deb xabar beradi UZ24.

Shuningdek, Fransiyaning O‘zbekistondagi elchixonasining Facebook’dagi sahifasiga mudhish voqea munosabati bilan joylashtirilgan suratiga foydalanuvchilar tomonidan halok bo‘lganlarning yaqinlari va Fransiya xalqiga hamdardlik bildirilmoqda.
14-iyul, payshanba kuni kechasi Nitssa shahrida yuk mashinasi olomon ustiga bostirib borishi natijasida, so‘nggi ma’lumotlarga ko‘ra, halok bo’lganlar soni 84 kishiga yetdi, yana 18 kishi og‘ir ahvolda yotibdi.